[{"text_idx": "#000002", "text": "Llun o Dai yng nghrys melyn golwr Cymru a\u2019r geiriau \u201cDai Davies \u2013 Wrexham and Wales\u201d wedi ei sgwennu\u2019n falch iawn ar hyd ei waelod. Wrexham AND Wales cofiwch ... nid yn unig fod Dai\u2019n chwarae yn y go\u0302l i Wrecsam, roedd o hefyd yn disgleirio dros We\u0302ls."}, {"text_idx": "#000004", "text": "Erbyn cyraedd yr \u2018Ysgol Fawr\u2019 doedd gwylio gemau\u2019r Home Nations ar y teledu ddim digon da, felly dyma fwydro dad am wythnosau ac wythnosau nes iddo addo mynd a fi i wylio Cymu v Gogledd Iwerddon ar y Cae Ras. Er fod Dai wedi gadael Wrecsam er mwyn ymuno a\u0302\u2019r Swans a Mickey Thomas wedi hen adael y Cae Ras, roedd Dai, Joey a Mickey dal yn \u201chogia ni\u201d, hynny yw, \u201chogia Wrecsam\u201d."}, {"text_idx": "#000005", "text": "Roeddwn i\u2019n edrych ymlaen yn eiddgar i gael gweld y tri ohonnyn nhw yn chwarae dros Gymru ... ond o, dyna siom, ar o\u0302l cyrraedd y Cae Ras dyma ffendio fod na rhyw foi o\u2019r enw Neville Southall wedi cael crys Dai am y noson!"}, {"text_idx": "#000006", "text": "Bron i 20 mlynedd yn ddiweddarach, a finnau erbyn hyn yn gyw sylwebydd gyda Radio Cymru, cefais i\u2019r fraint anferthol o eistedd drws nesaf i Dai ym mlychau sylwebu ym meysydd pe\u0302l-droed led led Cymru a Lloegr."}, {"text_idx": "#000007", "text": "Roedd ymweld a\u0302\u2019r meysydd gyda Dai wrth fy ochr yn brofiad hynod o bleserus. Roedd gan bobl barch enfawr tuag ato ac roedd yn cael ei adnabod ymhobman \u2013 o Barc St James i Barc Waun Dew, o Wrecsam i Rotherham, Ac roedd ganddo stori ar gyfer pob achlysur \u2013 pob cae, pob ti\u0302m ac, yn amlach na pheidio, am aelod o staff oedd wedi plesio ... neu phechu ... ar rhyw adeg neu\u2019i gilydd yn ystod y 40 mlynedd diwethaf!"}, {"text_idx": "#000008", "text": "Roedd Dai yn ymwybodol iawn ei fod yn ffodus o allu cael gyrfa yn y byd pe\u0302l-droed; fel chwaraewr ac yna fel sylwebydd. Roedd Dai yn gefnogwr ar y cae ac yna\u2019n gefnogwr yn y blwch sylwebu ac mae\u2019r stori amdano\u2019n atgoffa un o brif sylwebwyr pe\u0302l-droed y BBC yn un na anghofia\u2019i fyth!"}, {"text_idx": "#000009", "text": "Roedd Wrecsam yn herio Chesterfield yn rownd wyth olaf Cwpan FA Lloegr ac roedd lloc y wasg yn Saltergate yn un eithriadol o gyfyng. Fe ddaeth yn eithaf amlwg fod y sylwebydd o brif sianel radio chwaraeon y BBC wedi dod i arfer gyda moethusrwydd stadiymau Uwch Gynghrair Lloegr."}, {"text_idx": "#000011", "text": "Mae\u2019n debyg na chlywyd yr un smic ganddo am weddill y ge\u0302m!"}, {"text_idx": "#000014", "text": "Ers gadael y BBC, bu Dai yn rhan mawr iawn o fy mywyd darlledu gyda chriw Sgorio gan ddarlledu ar gemau Uwch Gynghrair Cymru, gemau Cwpan FA Lloegr a gemau rhyngwladol. Wrth i mi esgyn o fod yn ohebydd, i fod yn is-gynhyrchydd ac yna\u2019n gynhyrchydd ar y rhaglen roedd cyngor Dai a\u2019i brofiad fel cyn chwaraewr ond hefyd fel darlledwr profiadol yn amhrisiadwy. Roedd yn barod iawn ac yn hael iawn gyda\u2019i sylwadau ac os oedd Dai yn dweud \u201cnes ti\u2019n iawn yn fana Gary\u201d roeddwn i\u2019n gwybod fy mod i di gwneud rhywbeth yn iawn!"}]